CELEX: 22016D2126
Language: hr
Date: 2016-09-28 00:00:00
Title: Odluka br. 1/2016 Zajedničkog odbora Regionalne konvencije o paneuromediteranskim povlaštenim pravilima podrijetla оd 28. rujna 2016. u pogledu zahtjeva Gruzije da postane ugovorna stranka Regionalne konvencije o paneuromediteranskim povlaštenim pravilima podrijetla [2016/2126]

3.12.2016   
            
            
               HR
            
            
               Službeni list Europske unije
            
            
               L 329/118
            
         ODLUKA br. 1/2016 ZAJEDNIČKOG ODBORA REGIONALNE KONVENCIJE O PANEUROMEDITERANSKIM POVLAŠTENIM PRAVILIMA PODRIJETLA
   оd 28. rujna 2016.
   u pogledu zahtjeva Gruzije da postane ugovorna stranka Regionalne konvencije o paneuromediteranskim povlaštenim pravilima podrijetla [2016/2126]
   ZAJEDNIČKI ODBOR,
   uzimajući u obzir Regionalnu konvenciju o paneuromediteranskim povlaštenim pravilima podrijetla (1), dalje u tekstu „Konvencija”,
   budući da:
   
               (1)
            
            
               Člankom 5. stavkom 1. Konvencije predviđa se da treća stranka može postati ugovorna stranka Konvencije ako zemlja kandidat ili područje imaju ugovor o slobodnoj trgovini, koji je na snazi i kojim se osiguravaju povlaštena pravila podrijetla, s najmanje jednom od ugovornih stranaka.
            
         
               (2)
            
            
               Gruzija je 23. rujna 2015. depozitaru Konvencije podnijela pisani zahtjev za pristupanje Konvenciji.
            
         
               (3)
            
            
               U Gruziji je na snazi ugovor o slobodnoj trgovini s dvije ugovorne stranke Konvencije te ona ispunjuje uvjet utvrđen člankom 5. stavkom 1. Konvencije da postane ugovorna stranka.
            
         
               (4)
            
            
               Člankom 4. stavkom 3. točkom (b) Konvencije određeno je da Zajednički odbor donosi odlukom pozive trećim strankama da pristupe Konvenciji,
            
         DONIO JE OVU ODLUKU:
   Članak 1.
   Gruziju se poziva da pristupi Regionalnoj konvenciji o paneuromediteranskim povlaštenim pravilima podrijetla.
   Članak 2.
   Ova Odluka stupa na snagu na dan donošenja.
   
      Sastavljeno u Bruxellesu 28. rujna 2016.
      
         
            Za Zajednički odbor
         
         
            Predsjednik
         
         Péter KOVÀCS
      
   
   
      (1)  SL L 54, 26.2.2013., str. 4.